CELEX: 
Language: sl
Date: 2021-09-28 00:00:00
Title: DELEGIRANA UREDBA KOMISIJE (EU) …/… o dopolnitvi Uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost z opredelitvijo metodologije za poročanje o socialnih odhodkih

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               1.1 Splošno ozadje in cilj 
            
            
               Izbruh pandemije COVID-19 je pomembno vplival na gospodarske in socialne razmere v Evropski uniji. Koronavirusna kriza je zaustavila šestletni pozitivni napredek na področju zaposlovanja, pri čemer je stopnja zaposlenosti do tretjega četrtletja leta 2020 znašala 72,4 %, za številne Evropejce pa je pomenila tveganja v smislu možnosti preživljanja in zaposlitvenih možnosti. Ker nekateri gospodarski sektorji morda ne bodo mogli v celoti okrevati po krizi, se lahko brezposelnost in neaktivnost dolgoročno povečata, kar bi lahko stigmatiziralo zadevne posameznike in gospodarstvo kot celoto ter bi pomenilo tudi izgubo znanj in spretnosti. Tveganje dolgoročnih učinkov stigmatizacije je zlasti veliko pri mlajših generacijah. Medtem ko se lahko v drugih obdobjih recesije učinek težkih gospodarskih in socialnih razmer nekoliko ublaži z daljšim izobraževanjem, je kriza zaradi COVID-19 ovirala tudi pridobivanje znanj in spretnosti zaradi zapiranja šol in obsežnega prehoda na spletno poučevanje. Poleg tega sta bila sektorja socialnega in zdravstvenega varstva v prvih vrstah boja proti krizi in možno je, da bosta v prihodnosti še naprej nosila negativne posledice. Medtem ko so takojšnje učinke krize ublažili kratkoročni ukrepi, uvedeni na nacionalni in EU ravni, bodo srednje- do dolgoročno potrebne obsežne naložbe in reforme, da bi si opomogli po krizi in zgradili bolj trajnostno, odporno in pravičnejšo Evropo za naslednje generacije. Da bi bila temu izzivu kos, je Evropska unija decembra 2020 sprejela evropski načrt za okrevanje, ki ga sestavljata okrepljen večletni finančni okvir za obdobje 2021–2027 in nov sveženj za okrevanje, imenovan NextGenerationEU. Ta instrumenta bosta skupaj sprostila 1,85 bilijona EUR (v cenah iz leta 2018) v podporo državam članicam pri njihovih prizadevanjih za rešitev krize ter zagona gospodarstva EU in zagotovitve njegove večje usmerjenosti v trajnost in odpornost. 
            
            
               Uredba (EU) 2021/241 Evropskega parlamenta in Sveta
                  1
                o vzpostavitvi Mehanizma za okrevanje in odpornost (v nadaljnjem besedilu: uredba o mehanizmu za okrevanje in odpornost) je bila sprejeta februarja 2021 kot največji program v okviru instrumenta NextGenerationEU. Mehanizem za okrevanje in odpornost (v nadaljnjem besedilu: mehanizem) bo s proračunom v višini 672,5 milijarde EUR, razdeljenim v obliki nepovratne finančne podpore in podpore v obliki posojil, podpiral obsežne javne naložbe in reforme, ki so jih sprejele države članice, da bi okrevale po krizi zaradi COVID-19, ter spodbujal ekonomsko, socialno in teritorialno kohezijo Unije. Osrednji cilj mehanizma je ublažiti socialne in gospodarske posledice krize, zlasti za ženske, otroke in mlade. 
            
            
               Pri tem bo mehanizem zlasti podpiral države članice pri izvajanju ukrepov v skladu s pobudami EU na področju zaposlovanja in socialnih zadev, zlasti priporočilom o učinkoviti aktivni podpori zaposlovanju po krizi zaradi COVID-19 (EASE)
                  2
               , priporočilom o podpiranju zaposlovanja mladih
                  3
                in priporočilom o Mostu do delovnih mest – okrepitev jamstva za mlade
                  4
               , priporočilom o poklicnem izobraževanju in usposabljanju (PIU) za trajnostno konkurenčnost, socialno pravičnost in odpornost
                  5
               , priporočilom o vzpostavitvi evropskega jamstva za otroke
                  6
               , strategijo o pravicah invalidov za obdobje 2021–2030
                  7
               , evropskim programom znanj in spretnosti za trajnostno konkurenčnost, socialno pravičnost in odpornost
                  8
               , evropskim izobraževalnim prostorom
                  9
               , akcijskim načrtom za digitalno izobraževanje
                  10
               , akcijskim načrtom EU za boj proti rasizmu za obdobje 2020–2025
                  11
               , strateškim okvirom EU za enakost, vključevanje in udeležbo Romov
                  12
               , strategijo za enakost spolov za obdobje 2020–2025
                  13
               , strategijo za enakost LGBTIQ oseb za obdobje 2020–2025
                  14
               , sporočilom o oblikovanju evropske zdravstvene unije
                  15
               , evropsko strategijo za zdravila
                  16
                in evropskim načrtom za boj proti raku
                  17
               . S tem bo prispeval tudi k doseganju krovnih ciljev EU za leto 2030 glede zaposlovanja, znanj in spretnosti ter revščine, ki so jih voditelji EU pozdravili na socialnem vrhu v Portu maja 2021 in na zasedanju Evropskega sveta junija 2021.
            
            
               Mehanizem bo podpiral reforme in naložbe, ki so jih države članice predlagale v svojih načrtih za okrevanje in odpornost v okviru vseh stebrov
                  18
                iz uredbe o mehanizmu za okrevanje in odpornost. Več teh reform in naložb bo prispevalo k izvajanju evropskega stebra socialnih pravic in vseh njegovih načel. To vključuje zlasti naložbe v človeški kapital, na primer z izpopolnjevanjem, preusposabljanjem in prekvalifikacijo aktivnega prebivalstva. Mehanizem bi lahko vključeval tudi reforme za povečanje učinkovitosti programov vključevanja za brezposelne. Podpiral bo tudi reforme in naložbe, namenjene krepitvi socialne in teritorialne kohezije ter konvergence v Uniji. Namen mehanizma bo tudi zagotoviti, da kriza ne bo trajno prizadela naslednje generacije Evropejcev. Zato bo podpiral tudi reforme in naložbe, namenjene izboljšanju dostopa otrok in mladih do izobraževanja, zaposlovanja, zdravja, prehrane, zaposlitve in bivanja ter zagotavljanju večjih možnosti v zvezi s tem. Te prednostne naloge se odražajo v treh od šestih stebrov področja uporabe mehanizma iz člena 3 uredbe o mehanizmu za okrevanje in odpornost, in sicer v naslednjih: socialna in teritorialna kohezija; zdravje ter gospodarska, socialna in institucionalna odpornost; ter politike za naslednjo generacijo, otroke in mlade. 
            
            
               Da se zagotovi ustrezno poročanje o izvajanju ukrepov s socialno razsežnostjo, člen 29(4) pooblašča Komisijo, da sprejme metodologijo za poročanje o socialnih odhodkih, vključno za otroke in mlade. Cilj metodologije za poročanje o socialnih odhodkih, vključno za otroke in mlade, je na pregleden in odgovoren način zagotoviti sintetične informacije o socialnih odhodkih v okviru mehanizma. 
            
            
               Prav tako se je štelo tudi, da je bistveno posebno poročanje o socialnih odhodkih s poudarkom na enakosti spolov, in sicer glede na pomen, ki je temu pripisan v uredbi o mehanizmu za okrevanje in odpornost. 
            
            
               Vsaka reforma in naložba, ki je vključena v načrte in ima primarno socialno razsežnost, bo povezana z enim od devetih „področij socialne politike“ iz Priloge k tej uredbi. Ta področja socialne politike je treba združiti v štiri širše socialne kategorije, in sicer: (i) zaposlovanje ter znanja in spretnosti, (ii) izobraževanje, (iii) zdravstveno varstvo in dolgotrajna oskrba ter (iv) socialne politike. Poleg tega bo označen vsak ukrep socialne narave, ki se osredotoča na otroke in mlade ter enakost spolov, kar bo omogočilo posebno poročanje o odhodkih mehanizma za okrevanje in odpornost, ki so namenjeni predvsem otrokom in mladim ter enakosti spolov. 
            
            
               Ta delegirana uredba določa metodologijo za poročanje o socialnih odhodkih, vključno za otroke in mlade ter za enakost spolov, ki je vključena v načrte držav članic za okrevanje in odpornost.
            
            
               2.POSVETOVANJA PRED SPREJETJEM AKTA
            
            
               Komisija se je v skladu s Skupnim dogovorom iz leta 2016 med Evropskim parlamentom, Svetom in Komisijo o tej delegirani uredbi posvetovala s strokovnjaki držav članic na sestankih z dne 28. maja 2021 in 14. julija 2021. Predstavniki Evropskega parlamenta in Sveta so se sestanka udeležili kot opazovalci. Strokovnjaki držav članic so pozdravili predlagano metodologijo ter predložili več tehničnih predlogov in zahtev po pojasnilih. Strokovnjake je zlasti zanimalo, kako bo potekalo obveščanje držav članic, ko bo Komisija uporabljala metodologijo iz te delegirane uredbe za poročanje o socialnih odhodkih v okviru mehanizma. 
            
            
               Ta delegirana uredba je bila v skladu s smernicami za boljše pravno urejanje objavljena štiri tedne med 28. julijem 2021 in 25. avgustom 2021, da bi se zbrale povratne informacije. Povratne informacije je poslalo šest deležnikov, večinoma nevladne organizacije, dejavne na področju socialnih politik. Večina pripomb se je osredotočila na devet opredeljenih področij politike, da bi se olajšalo označevanje ukrepov iz načrtov za okrevanje in odpornost, relevantnih za socialne odhodke. V teh pripombah so bile predlagane dodatne izpopolnitve področij politike, v nekaterih izmed njih pa so deležniki pozvali k dodatnemu označevanju posebnih ciljnih skupin.
            
            
               3.PRAVNI ELEMENTI DELEGIRANEGA AKTA
            
            
               Pravica do sprejemanja delegiranih aktov je določena v členu 29(4), točka (b), in členu 30(2) Uredbe (EU) 2021/241.
            
            
               Člen 1 določa metodologijo za poročanje o socialnih odhodkih. Ta metodologija je podrobneje opredeljena v Prilogi k tej delegirani uredbi.
            
            
               Člen 2 določa datum začetka veljavnosti te delegirane uredbe.
            
            
               DELEGIRANA UREDBA KOMISIJE (EU) …/…
            
         
         
            
               z dne 28.9.2021
            
            
               o dopolnitvi Uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost z opredelitvijo metodologije za poročanje o socialnih odhodkih
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost
                  19
                ter zlasti člena 29(4), točka (b), in člena 33 Uredbe,
            
            
               ob upoštevanju naslednjega:
            
            
               (1)Namen mehanizma za okrevanje in odpornost (v nadaljnjem besedilu: mehanizem) je zagotoviti učinkovito in znatno finančno podporo za pospešitev izvajanja trajnostnih reform ter s tem povezanih javnih naložb v državah članicah. Mehanizem je namenski instrument za spoprijemanje z neželenimi socialnimi in gospodarskimi učinki in posledicami krize zaradi COVID-19 v Uniji. 
            
            
               (2)Mehanizem podpira gospodarsko in socialno okrevanje ter med drugim prispeva k boju proti revščini in zmanjševanju neenakosti in brezposelnosti, ustvarjanju visokokakovostnih in stabilnih delovnih mest, izboljšanju zmogljivosti zdravstvenega varstva ter boljšim politikam za naslednjo generacijo, vključno na področju izobraževanja in usposabljanja. 
            
            
               (3)Pri tem bo mehanizem zlasti podpiral države članice pri izvajanju ukrepov v skladu s pobudami evropskega stebra socialnih pravic in pobudami Unije na področju zaposlovanja, izobraževanja, zdravja in socialnih zadev, zlasti akcijskim načrtom za evropski steber socialnih pravic
                  20
                in priporočilom o učinkoviti aktivni podpori zaposlovanju po krizi zaradi COVID-19 (EASE)
                  21
               , priporočilom o podpiranju zaposlovanja mladih
                  22
                in priporočilom o Mostu do delovnih mest – okrepitev jamstva za mlade
                  23
               , priporočilom o poklicnem izobraževanju in usposabljanju (PIU) za trajnostno konkurenčnost, socialno pravičnost in odpornost
                  24
               , priporočilom o vzpostavitvi evropskega jamstva za otroke
                  25
               , strategijo o pravicah invalidov za obdobje 2021–2030
                  26
               , evropskim programom znanj in spretnosti za trajnostno konkurenčnost, socialno pravičnost in odpornost
                  27
               , evropskim izobraževalnim prostorom
                  28
               , akcijskim načrtom za digitalno izobraževanje
                  29
               , akcijskim načrtom EU za boj proti rasizmu za obdobje 2020–2025
                  30
               , strateškim okvirom EU za enakost, vključevanje in udeležbo Romov
                  31
               , strategijo za enakost spolov za obdobje 2020–2025
                  32
               , strategijo za enakost LGBTIQ oseb za obdobje 2020–2025
                  33
               , sporočilom o oblikovanju evropske zdravstvene unije
                  34
               , evropsko strategijo za zdravila
                  35
                in evropskim načrtom za boj proti raku
                  36
               .
            
            
               (4)V zvezi s tem je pomembno, da je mogoče poročati o reformah in naložbah, ki se financirajo iz mehanizma in imajo socialno razsežnost. V skladu s členom 29(4), točka (b), Uredbe (EU) 2021/241 mora Komisija opredeliti metodologijo za poročanje o socialnih odhodkih, vključno za otroke in mlade, v okviru mehanizma. 
            
            
               (5)V skladu s členom 31(3), točka (c), Uredbe (EU) 2021/241 bi moralo letno poročilo Komisije Evropskemu parlamentu in Svetu vključevati informacije o odhodkih, ki se financirajo iz mehanizma v okviru šestih stebrov iz člena 3 Uredbe in vključujejo socialne odhodke, vključno za mladino in otroke.
            
            
               (6)Metodologija bi morala biti sestavljena iz dveh korakov: Komisija bi morala najprej vsako reformo in naložbo s primarno socialno razsežnostjo, ki je vključena v načrt države članice za okrevanje in odpornost, po potrebi po posvetovanju z zadevno državo članico povezati z enim od devetih področij socialne politike v okviru štirih širših socialnih kategorij iz Priloge; nato bi moral biti označen vsak ukrep socialne narave, ki se osredotoča na otroke in mlade, pa tudi na enakost spolov, saj Uredba (EU) 2021/241 poudarja enakost spolov, kar omogoča posebno poročanje o odhodkih, ki so namenjeni predvsem otrokom in mladim oziroma enakosti spolov.
            
            
               (7)Ker bi metodologija za socialne odhodke morala biti pripravljena do 31. decembra 2021 ter da bi se omogočila takojšnja uporaba ukrepov iz te uredbe, bi morala ta uredba začeti veljati dan po objavi v Uradnem listu Evropske unije – 
            
            
            
               SPREJELA NASLEDNJO UREDBO:
            
            
               Člen 1
               Opredelitev metodologije
            
            
               1.Metodologija za poročanje o socialnih odhodkih v okviru mehanizma, vključno za otroke in mlade ter za enakost spolov, temelji na ocenjenih odhodkih iz odobrenih načrtov za okrevanje in odpornost ter na korakih iz odstavkov 2, 3 in 4. 
            
            
               2.Reforme in naložbe s primarno socialno razsežnostjo so povezane z enim od devetih področij socialne politike iz Priloge. Vsako področje socialne politike je povezano s širšo socialno kategorijo. Reforma ali naložba je lahko povezana le z enim področjem socialne politike in torej le z eno socialno kategorijo.
            
            
               3.Vsak ukrep socialne narave, ki se osredotoča na otroke in mlade, se označi, kar omogoča naknadno posebno poročanje o odhodkih za otroke in mlade v okviru mehanizma.
            
            
               4.Vsak ukrep socialne narave, ki se osredotoča na enakost spolov, se označi, kar omogoča posebno naknadno poročanje o odhodkih za enakost spolov v okviru mehanizma.
            
         
         
            
               5.Področja socialne politike in socialne kategorije ter oznake za opredelitev ukrepov socialne narave, ki se osredotočajo na otroke in mlade ter enakost spolov, kot je navedeno v odstavkih 2, 3 in 4, so določeni v Prilogi.
            
            
               6.Komisija to metodologijo uporabi v letnem poročilu iz člena 31(3) Uredbe (EU) 2021/241 za zagotavljanje informacij o socialnih odhodkih, vključno za otroke in mlade ter enakost spolov, ki se financirajo iz mehanizma. 
            
            
               Člen 2
               Začetek veljavnosti
            
            
               Ta uredba začne veljati dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 28.9.2021
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        Uredba (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L 57, 18.2.2021, str. 17)
               
               
                  
                     (2)
                  
                        Priporočilo Komisije (EU) 2021/402 z dne 4. marca 2021 o učinkoviti aktivni podpori zaposlovanju (EASE) po krizi zaradi COVID-19 (C(2021) 1372 final).
               
               
                  
                     (3)
                  
                        Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij: Podpiranje zaposlovanja mladih: most do delovnih mest za naslednjo generacijo (COM(2020) 276 final z dne 1. julija 2020).
               
               
                  
                     (4)
                  
                        Priporočilo Sveta z dne 30. oktobra 2020 o Mostu do delovnih mest – okrepitev jamstva za mlade in nadomestitvi Priporočila Sveta z dne 22. aprila 2013 o vzpostavitvi jamstva za mladino (UL C 372, 4.11.2020, str. 1).
               
               
                  
                     (5)
                  
                        Priporočilo Sveta z dne 24. novembra 2020 o poklicnem izobraževanju in usposabljanju (PIU) za trajnostno konkurenčnost, socialno pravičnost in odpornost (UL C 417, 2.12.2020, str. 1).
               
               
                  
                     (6)
                  
                        V pričakovanju sprejetja s strani Sveta (COM(2021) 137 final z dne 24. marca 2021).
               
               
                  
                     (7)
                  
                        (COM(2021) 101 final z dne 3. marca 2021).
               
               
                  
                     (8)
                  
                        (COM(2020) 274 final z dne 1. julija 2020). 
               
               
                  
                     (9)
                  
                        Resolucija Sveta o strateškem okviru za evropsko sodelovanje v izobraževanju in usposabljanju pri uresničevanju evropskega izobraževalnega prostora in širše (2021–2030) (UL C 66, 26.2.2021, str. 1).
               
               
                  
                     (10)
                  
                        (COM(2020) 624 final z dne 30. septembra 2020). 
               
               
                  
                     (11)
                  
                        (COM(2020) 565 final z dne 18. septembra 2020).
               
               
                  
                     (12)
                  
                        (COM(2020) 620 final z dne 7. oktobra 2020).
               
               
                  
                     (13)
                  
                        (COM(2020) 152 final z dne 5. marca 2020).
               
               
                  
                     (14)
                  
                        (COM(2020) 698 final z dne 12. novembra 2020).
               
               
                  
                     (15)
                  
                        (COM(2020) 724 final z dne 11. novembra 2020).
               
               
                  
                     (16)
                  
                        (COM(2020) 761 final z dne 25. novembra 2020).
               
               
                  
                     (17)
                  
                        (COM(2021) 44 final z dne 3. februarja 2021).
               
               
                  
                     (18)
                  
                        V skladu s členom 3 Uredbe (EU) 2021/241 je področje uporabe mehanizma strukturirano okoli šest stebrov: zeleni prehod; digitalna preobrazba; pametna, trajnostna in vključujoča rast, vključno z ekonomsko kohezijo, delovnimi mesti, produktivnostjo, konkurenčnostjo, raziskavami, razvojem in inovacijami, ter dobro delujoč notranji trg z močnimi MSP; socialna in teritorialna kohezija; zdravje ter gospodarska, socialna in institucionalna odpornost, s ciljem, da se med drugim poveča zmogljivost za odzivanje na krize; ter politike za naslednjo generacijo, otroke in mlade, kot so izobraževanje ter pridobivanje znanj in spretnosti.
               
               
                  
                     (19)
                  
                        Uredba (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L 57, 18.2.2021, str. 17). 
               
               
                  
                     (20)
                  
                        (COM(2021) 102 final z dne 4. marca 2021).
               
               
                  
                     (21)
                  
                        Priporočilo Komisije (EU) 2021/402 z dne 4. marca 2021 o učinkoviti aktivni podpori zaposlovanju (EASE) po krizi zaradi COVID-19 (C(2021) 1372 final).
               
               
                  
                     (22)
                  
                        Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij: Podpiranje zaposlovanja mladih: most do delovnih mest za naslednjo generacijo (COM(2020) 276 final z dne 1. julija 2020).
               
               
                  
                     (23)
                  
                        Priporočilo Sveta z dne 30. oktobra 2020 o Mostu do delovnih mest – okrepitev jamstva za mlade in nadomestitvi Priporočila Sveta z dne 22. aprila 2013 o vzpostavitvi jamstva za mladino (UL C 372, 4.11.2020, str. 1).
               
               
                  
                     (24)
                  
                        Priporočilo Sveta z dne 24. novembra 2020 o poklicnem izobraževanju in usposabljanju (PIU) za trajnostno konkurenčnost, socialno pravičnost in odpornost (UL C 417, 2.12.2020, str. 1).
               
               
                  
                     (25)
                  
                        V pričakovanju sprejetja s strani Sveta (COM(2021) 137 final z dne 24. marca 2021).
               
               
                  
                     (26)
                  
                        (COM(2021) 101 final z dne 3. marca 2021).
               
               
                  
                     (27)
                  
                        (COM(2020) 274 final z dne 1. julija 2020). 
               
               
                  
                     (28)
                  
                        Resolucija Sveta o strateškem okviru za evropsko sodelovanje v izobraževanju in usposabljanju pri uresničevanju evropskega izobraževalnega prostora in širše (2021–2030) (UL C 66, 26.2.2021, str. 1).
               
               
                  
                     (29)
                  
                        (COM(2020) 624 final z dne 30. septembra 2020). 
               
               
                  
                     (30)
                  
                        (COM(2020) 565 final z dne 18. septembra 2020).
               
               
                  
                     (31)
                  
                        (COM(2020) 620 final z dne 7. oktobra 2020).
               
               
                  
                     (32)
                  
                        (COM(2020) 152 final z dne 5. marca 2020).
               
               
                  
                     (33)
                  
                        (COM(2020) 698 final z dne 12. novembra 2020).
               
               
                  
                     (34)
                  
                        (COM(2020) 724 final z dne 11. novembra 2020).
               
               
                  
                     (35)
                  
                        (COM(2020) 761 final z dne 25. novembra 2020).
               
               
                  
                     (36)
                  
                        (COM(2021) 44 final z dne 3. februarja 2021).
               
            
      
    ---documentbreak--- 
      
         
         
            
               PRILOGA 
               Metodologija za poročanje o socialnih odhodkih, vključno za otroke in mlade ter enakost spolov
            
            
               1. Komisija vsak ukrep s primarno socialno razsežnostjo dodeli izključno enemu od naslednjih devetih področij socialne politike: 
            
            
                     
                        Devet področij politike v okviru štirih glavnih socialnih kategorij
                     
                  
               
                     
                        Socialna kategorija: zaposlovanje ter znanja in spretnosti
                     
                  
               
                     
                        1. Izobraževanje odraslih, vključno z nadaljnjim poklicnim izobraževanjem in usposabljanjem; priznavanje in potrjevanje znanj in spretnosti
                     
                  
               
                     
                        2. Podpora zaposlovanju in ustvarjanje delovnih mest, vključno s spodbudami za zaposlovanje in prehod med zaposlitvami ter podporo za samozaposlovanje
                     
                  
               
                     
                        3. Posodobitev institucij trga dela, vključno z infrastrukturo, zavodi za zaposlovanje ter napovedovanjem potreb po znanjih in spretnostih ter inšpektorati za delo; varstvo in organizacija zaposlovanja; socialni dialog in mehanizmi določanja plač; prilagoditev delovnih mest 
                     
                  
               
                     
                        Socialna kategorija: izobraževanje ter nega in varstvo otrok
                     
                  
               
                     
                        4. Predšolska vzgoja in varstvo: dostopnost, cenovna dostopnost, kakovost in vključenost, vključno z digitalizacijo in infrastrukturo 
                     
                  
               
                     
                        5. Splošno, poklicno in visokošolsko izobraževanje: dostopnost, cenovna dostopnost, kakovost in vključenost, vključno z digitalizacijo in infrastrukturo
                     
                  
               
                     
                        Socialna kategorija: zdravstveno varstvo in dolgotrajna oskrba
                     
                  
               
                     
                        6. Zdravstveno varstvo: odpornost, vzdržnost, ustreznost, razpoložljivost, dostopnost, cenovna dostopnost in kakovost, vključno z digitalizacijo in infrastrukturo
                     
                  
               
                     
                        7. Dolgotrajna oskrba: odpornost, vzdržnost, ustreznost, razpoložljivost, dostopnost, cenovna dostopnost in kakovost, vključno z digitalizacijo in infrastrukturo
                     
                  
               
                     
                        Socialna kategorija: socialne politike
                     
                  
               
                     
                        8. Socialna stanovanja in druga socialna infrastruktura 
                     
                  
               
                     
                        9. Socialna zaščita, vključno s socialnimi storitvami in vključevanjem ranljivih skupin
                     
                  
               
            
               2. Komisija vsakemu ukrepu socialne narave, ki se osredotoča na otroke in mlade, pripiše oznako, kar omogoča posebno poročanje o odhodkih za otroke in mlade v okviru mehanizma.
            
            
               3. Komisija vsakemu ukrepu socialne narave, ki se osredotoča na enakost spolov, pripiše oznako, kar omogoča posebno poročanje o odhodkih za enakost spolov v okviru mehanizma.